proxectonos/corpus_dominio_legal_administrativo_tmp huggingface dataset:
ORDE do 17 de xullo de 2012 pola que se modifica a autorización do centro privado Aula Nosa, do concello da Coruña.
Consellería de Cultura, Educación e Ordenación Universitaria — III. Outras disposicións — 02/08/2012

A representante da titularidade do CPR Aula Nosa, do concello da Coruña, solicita a supresión do ciclo formativo de grao medio (CM) de Xestión administrativa e a autorización do CM de Sistemas microinformáticas e redes, do programa de cualficación profesional inicial (PCPI) de Informática e do PCPI de Servizos administrativos.
A Xefatura Territorial da Consellería de Cultura, Educación e Ordenación Universitaria da Coruña achega o expediente cos correspondentes informes, de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995, que o desenvolve.
Por isto, por proposta da Dirección Xeral de Centros e Recursos Humanos,
Primeiro. Suprimir o ciclo formativo de grao medio (CM) de Xestión administrativa, e autorizar o CM de Sistemas microinformáticos e redes, o programa de cualficación profesional inicial (PCPI) de Informática e o PCPI de Servizos administrativos, no centro privado que se sinala:
Denominación: CPR Aula Nosa.
Código do centro: 15032431.
Domicilio: Mosteiro de Caaveiro, 1, baixo.
Localidade: A Coruña.
Concello: A Coruña.
Provincia: A Coruña.
Titular: Centro de Ensino Vagalume, S.L.
Composición resultante:
Quenda de mañá:
• 1 CM Sistemas microinformáticos e redes (2 unidades para 20 alumnos/as cada unha).
• Educación básica para as persoas adultas:
– Ensinanzas básicas iniciais: nivel I e II.
– Educación secundaria para persoas adultas: nivel I.
Quenda de tarde-noite:
• PCPI Informática (15 alumnos/as).
• PCPI Servizos administrativos (15 alumnos/as).
– Educación básica para as persoas adultas:
– Educación secundaria para persoas adultas: nivel II - 2º PCPI.
Segundo. Antes da posta en funcionamento das ensinanzas que se autorizan, a Xefatura Territorial da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de xullo de 2012
ORDE do 29 de xuño de 2012 pola que se fai pública a oferta educativa das escolas oficiais de idiomas da Comunidade Autónoma de Galicia a partir do curso escolar 2012-2013.
Consellería de Cultura, Educación e Ordenación Universitaria — III. Outras disposicións — 01/08/2012

O Estatuto de autonomía de Galicia establece a competencia plena desta comunidade autónoma para o regulamento e administración do ensino en toda a súa extensión, niveis e graos, modalidades e especialidades, competencias que lle están atribuídas á Consellería de Cultura, Educación e Ordenación Universitaria nos termos que figuran no artigo 2 do Decreto 114/1982, do 1 de setembro, sobre asunción de transferencias en materia educativa, e no artigo 1 do Decreto 45/2012, do 19 de xaneiro (DOG do 24 de xaneiro), polo que se establece a estrutura orgánica da Consellería de Cultura, Educación e Ordenación Universitaria.
A Lei orgánica 2/2006, do 3 de maio, de educación, regula as ensinanzas de idiomas que se imparten nas escolas oficiais de idiomas como ensinanzas de réxime especial, sendo un dos principais obxectivos o estudo dos idiomas europeos, así como o das linguas cooficiais do Estado. Esta lei establece nos artigos 59, 60, 61 e 62 que as ensinanzas de idiomas se organizarán en tres niveis: básico, intermedio e avanzado.
En consonancia co disposto no artigo 6.2º da devandita lei, o Goberno fixou no Real decreto 1629/2006, do 29 de decembro, os aspectos básicos do currículo que constitúen as respectivas ensinanzas mínimas nos niveis intermedio e avanzado.
Polo anteriormente exposto, tendo en conta o informe da Dirección Xeral de Educación, Formación Profesional e Innovación Educativa, e por proposta da Dirección Xeral de Centros e Recursos Humanos,
Facer pública a oferta educativa das escolas oficiais de idiomas a partir do curso escolar 2012-2013, segundo os datos que figuran no anexo desta orde.
Disposición derradeira primeira
Autorízanse a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para tomaren as medidas precisas para a execución desta orde.
Disposición derradeira segunda
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de xuño de 2012
ORDE do 31 de xullo de 2012 pola que se fixan as retribucións dos recadadores de zona.
Consellería de Facenda — III. Outras disposicións — 01/08/2012

O punto 4º do artigo 29 do Decreto 51/2000, do 25 de febreiro, polo que se establece a organización recadatoria da Xunta de Galicia e o Estatuto dos recadadores de zona, indica que a Consellería de Facenda poderá revisar as retribucións dos recadadores de zona cando as circunstancias o aconsellen, en función tanto do número de documentos e o volume de débeda cargada a cada zona como dos gastos dela e as súas circunstancias obxectivas.
Ante a situación económica actual, a Comunidade Autónoma de Galicia viuse obrigada a adoptar unha serie de medidas necesarias para a contención do gasto público en prol da consecución do principio de estabilidade orzamentaria.
Por iso, producidas esas circunstancias, e en uso da autorización contida na disposición derradeira primeira do citado decreto.
Artigo 1
As retribucións dos recadadores de zona serán as que resulten de aplicar sobre a suma dos ingresos que sexan imputables en cada exercicio a cada zona e que corresponden a providencias de constrinximento cun importe cargado que non exceda os 500.000 euros, as seguintes porcentaxes:
Artigo 2
Nas providencias de constrinximento cun importe cargado que exceda os 500.000 euros, a retribución dos recadadores establecerase por cada valor aplicando aos ingresos que obteñan a porcentaxe do 0,92 %.
Artigo 3
Fíxase no 0,92 % a porcentaxe a satisfacer sobre o total recadado en período executivo no suposto de recompensas especiais a que se refire o artigo 33.1º do Decreto 51/2000, do 25 de febreiro.
Artigo 4
As retribucións a que se refiren os artigos anteriores non inclúen o imposto sobre o valor engadido.
Disposición derrogatoria única
Queda derrogada a Orde de 15 de xuño de 2005 pola que se fixan as retribucións dos recadadores de zona.
Disposición derradeira única
A presente orde terá efectos desde o día da súa publicación no Diario Oficial de Galicia.
Santiago de Compostela, 31 de xullo de 2012
RESOLUCIÓN do 12 de xullo de 2012, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 3/2012, do 2 de abril, do deporte de Galicia.
Consellería de Presidencia, Administracións Públicas e Xustiza — III. Outras disposicións — 06/08/2012

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 12 de xullo de 2012
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión realizada o día 27 de xuño de 2012, adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 22 (último parágrafo); 39.2; 83.4; 84.1.b); 72.1 e 3; 148; 152; 153; 154; 155 e 156 da Lei 3/2012, do 2 de abril, do deporte de Galicia.
2º. Designar un grupo de traballo para propoñerlle á Comisión Bilateral de Cooperación a solución que proceda.
3º. Comunicar este acordo ao Tribunal Constitucional, antes do vindeiro día 14 de xullo de 2012, para os efectos previstos no artigo 33.2 da Lei orgánica do Tribunal Constitucional, así como inserir este acordo no Boletín Oficial del Estado e no Diario Oficial de Galicia.
Madrid, 27 de xuño de 2012. Cristóbal Montoro Romero, ministro de Facenda e Administracións Públicas. Alfonso Rueda Valenzuela, conselleiro de Presidencia, Administracións Públicas e Xustiza.
RESOLUCIÓN do 12 de xullo de 2012, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 2/2012, do 28 de marzo, galega de protección xeral das persoas consumidoras e usuarias.
Consellería de Presidencia, Administracións Públicas e Xustiza — III. Outras disposicións — 06/08/2012

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 12 de xullo de 2012
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión realizada o día 27 de xuño de 2012, adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 6.2, 33.4, 43 (números 2, 5, 6 e 7), 83.5 e 114 da Lei 2/2012, do 28 de marzo, galega de protección xeral das persoas consumidoras e usuarias.
2º. Designar un grupo de traballo para propoñerlle á Comisión Bilateral de Cooperación a solución que proceda.
3º. Comunicar este acordo ao Tribunal Constitucional, antes do vindeiro día 12 de xullo de 2012, para os efectos previstos no artigo 33.2 da Lei orgánica do Tribunal Constitucional, así como inserir este acordo no
Boletín Oficial del Estado
e no
Diario Oficial de Galicia.
Madrid, 27 de xuño de 2012. Cristóbal Montoro Romero, ministro de Facenda e Administracións Públicas. Alfonso Rueda Valenzuela, conselleiro de Presidencia, Administracións Públicas e Xustiza.
RESOLUCIÓN do 12 de xullo de 2012, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 4/2012, do 12 de abril, da Área Metropolitana de Vigo.
Consellería de Presidencia, Administracións Públicas e Xustiza — III. Outras disposicións — 06/08/2012

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 12 de xullo de 2012
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión realizada o día 27 de xuño de 2012, adoptou o seguinte acordo:
1º. Iniciar negociacións para resolver as discrepancias manifestadas en relación co artigo 33.1.c) da Lei 4/2012, do 12 de abril, da Área Metropolitana de Vigo.
2º. Designar un grupo de traballo para propoñerlle á Comisión Bilateral de Cooperación a solución que proceda.
3º. Comunicar este acordo ao Tribunal Constitucional, antes do vindeiro día 24 de xullo de 2012, para os efectos previstos no artigo 33.2 da Lei orgánica do Tribunal Constitucional, así como inserir este acordo no Boletín Oficial del Estado e no Diario Oficial de Galicia.
Madrid, 27 de xuño de 2012. Cristóbal Montoro Romero, ministro de Facenda e Administracións Públicas. Alfonso Rueda Valenzuela, conselleiro de Presidencia, Administracións Públicas e Xustiza.
CORRECCIÓN de erros. Resolución do 13 de xuño de 2011 pola que se acorda a publicación da normativa sobre permanencia nas titulacións de grao e máster, aprobada no Consello Social do 5 de xuño de 2012.
Universidade de Santiago de Compostela — III. Outras disposicións — 08/08/2012

Advertido erro na dita resolución, publicada no
Diario Oficial de Galicia
número 136, do 17 de xullo de 2012, cómpre facer a seguinte corrección:
Na páxina 28451, onde di: «RESOLUCIÓN do 13 de xuño de 2011», debe dicir: «RESOLUCIÓN do 13 de xuño de 2012».
RESOLUCIÓN do 27 de xullo de 2012 de delegación de competencias da Presidencia na persoa titular da Dirección do Instituto Galego da Calidade Alimentaria.
Instituto Galego da Calidade Alimentaria — III. Outras disposicións — 08/08/2012

O artigo 4 do Decreto 259/2006, do 28 de decembro, polo que se aproba o Regulamento do Instituto Galego da Calidade Alimentaria (Ingacal), establece que os órganos de goberno do Instituto son o Consello de Dirección, a Presidencia, a Vicepresidencia e a Dirección, e precisa, a seguir, as funcións que corresponden a cada órgano.
Polo que atinxe á Presidencia, que corresponde por razón do seu cargo á persoa titular da consellería competente en materia de agricultura, o artigo 8 precisa as súas funcións e, entre elas, o punto 3.d) sinala que é o órgano de contratación do Instituto, polo que lle corresponde a facultade de celebrar convenios e contratos, sen prexuízo do establecido na letra d) do artigo 6, relativo ás competencias do Consello de Dirección nesta materia, ao cal atribúe a autorización de contratos por importe superior a 60.000 euros.
A concentración de funcións na persoa titular da Consellería do Medio Rural e do Mar aconsella que a función prevista no artigo 8.3º d) sexa obxecto de delegación.
Na normativa orgánica do Instituto, a facultade da Presidencia para delegar as funcións que ten atribuídas na Dirección do Ingacal recóllese no artigo 8.4º do Decreto 259/2006, do 28 de decembro, no artigo 13 da Lei 30/1992, do 26 de novembro, de réxime xurídico das administracións publicas e do procedemento administrativo común, e no artigo 6 da Lei 16/2010, do 17 de febreiro, de organización e funcionamento da Administración xeral e do sector publico autonómico de Galicia, polo que, facendo uso da facultade conferida,
Primeiro. Delegar na persoa titular da Dirección do Instituto Galego da Calidade Alimentaria a competencia da Presidencia prevista no artigo 8.3º d) do Decreto 259/2006, do 28 de decembro, polo que se aproba o Regulamento do Instituto Galego da Calidade Alimentaria (Ingacal), de ser o órgano de contratación do Instituto, e correspóndelle, por tanto, a facultade de subscribir convenios e contratos ata o límite máximo de 60.000 euros.
Segundo. As resolucións que se adopten facendo uso da delegación contida nesta resolución farán constar expresamente esta circunstancia e consideraranse ditadas pola Presidencia do Ingacal. O exercicio das competencias delegadas axustarase ao disposto no artigo 13 da Lei 30/1992, do 26 de novembro, de rexime xuridico das administracións publicas e do procedemento administrativo común, e ao disposto no artigo 6 da Lei 16/2010, do 17 de febreiro, de organización e funcionamento da Administración xeral e do sector publico autonómico de Galicia.
Terceiro. En calquera momento, a Presidencia do Ingacal poderá revogar o exercicio das competencias delegadas por esta resolución ou avocalacas para o coñecemento dun asunto concreto.
Santiago de Compostela, 27 de xullo de 2012
DECRETO 168/2012, do 26 de xullo, polo que se aproba o escudo do Concello de Lugo.
Consellería de Presidencia, Administracións Públicas e Xustiza — III. Outras disposicións — 08/08/2012

O Concello de Lugo considerou conveniente organizar correctamente o seu escudo municipal e, de acordo coas facultades que lle confiren as disposicións legais vixentes, elevou a proposta e o informe histórico-heráldico, coas correspondentes representacións gráficas, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporación locais, aprobado polo Real decreto 2568/1986, do 10 de decembro.
Na súa virtude, unha vez visto o informe emitido pola Comisión de Heráldica da Xunta de Galicia, por proposta do titular da Consellería de Presidencia, Administracións Públicas e Xustiza e logo da deliberación do Consello da Xunta de Galicia na súa reunión do día vinte e seis de xullo de dous mil doce,
Artigo único.
Aprobar o escudo do Concello de Lugo, que figura como anexo, organizado de conformidade co seguinte brasonamento:
De azur (azul), a torre con torre alta de prata (branco), aclarada de gules (vermello), acostada de dous leóns enfrontados de ouro (amarelo), linguados e armados de gules; enriba, o cáliz de ouro, coa hostia de prata, radiante de ouro, flanqueado de dous anxos orantes sobre nubes, ao natural. Bordura de prata coa consabida divisa «Hoc hic mysterium fidei firmiter profitemur» en letras de sable (negro). Ao timbre, a coroa real.
Santiago de Compostela, vinte e seis de xullo de dous mil doce
DECRETO 167/2012, do 26 de xullo, polo que se aproba a bandeira do Concello de Lugo.
Consellería de Presidencia, Administracións Públicas e Xustiza — III. Outras disposicións — 08/08/2012

O Concello de Lugo considerou conveniente organizar correctamente a súa bandeira municipal e, de acordo coas facultades que lle confiren as disposición legais vixentes, elevou a proposta e o informe histórico-heráldico, coas correspondentes representacións gráficas, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporación locais, aprobado polo Real decreto 2568/1986, do 10 de decembro.
Na súa virtude, unha vez visto o informe emitido pola Comisión de Heráldica da Xunta de Galicia, por proposta do titular da Consellería de Presidencia, Administracións Públicas e Xustiza e logo da deliberación do Consello da Xunta de Galicia na súa reunión do día vinte e seis de xullo de dous mil doce,
Artigo único
Aprobar a bandeira do Concello de Lugo, que figura como anexo, organizada de conformidade co seguinte brasonamento:
Sobre o pano branco as armas da cidade, sostidas por dous leóns enfrontados de amarelo, linguados e armados de vermello.
Santiago de Compostela, vinte e seis de xullo de dous mil doce
RESOLUCIÓN do 13 de xullo de 2012 pola que se publica o estado de execución do orzamento da Comunidade Autónoma e as súas modificacións e a situación da tesouraría e os movementos por operacións orzamentarias e extraorzamentarias correspondentes ao primeiro trimestre de 2012.
Consellería de Facenda — III. Outras disposicións — 03/08/2012

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións e á situación de tesouraría e dos movementos por operacións orzamentarias e extraorzamentarias correspondentes ao primeiro trimestre de 2012 que figuran como anexo a esta resolución.
Santiago de Compostela, 13 de xullo de 2012
RESOLUCIÓN do 23 de xullo de 2012 pola que se fai pública a relación de aspirantes declarados/as aptos/as nas probas para a obtención da habilitación do persoal de control de acceso a espectáculos públicos e actividades recreativas convocadas por Resolución do 2 de maio de 2012 (Diario Oficial de Galicia número 89, do 10 de maio).
Academia Galega de Seguridade Pública — III. Outras disposicións — 03/08/2012

O artigo 10 da Orde do 21 de abril de 2010, pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, sinala que o tribunal fará públicas e elevará á Dirección Xeral da Academia Galega de Seguridade Pública a relación dos/das aspirantes declarados/as aptos/as, que deberá ser publicada no
Diario Oficial de Galicia
.
Polo exposto, e facendo uso das competencias que me foron concedidas,
Primeiro. Facer pública a relación de aspirantes que superaron as probas para a obtención da habilitación do persoal de control de acceso a espectáculos públicos e actividades recreativas que se xunta como anexo a esta resolución.
Segundo. Os/as aspirantes declarados/as aptos/as nesta resolución deberán presentar no prazo de dez días hábiles, contados desde o día seguinte ao da publicación desta resolución, solicitude axustada ao modelo oficial, xunto co xustificante de ter aboada a correspondente taxa, para que lle sexa expedida a habilitación prevista no artigo 6 do Decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas.
Terceiro. Contra esta resolución, que non esgota a vía administrativa, poderán os/as interesados/as interpor recurso de alzada, ante o conselleiro de Presidencia, Administracións Públicas e Xustiza, no prazo dun mes desde o día seguinte ao da súa publicación, tal e como establecen os artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
A Estrada, 23 de xullo de 2012
RESOLUCIÓN do 23 de xullo de 2012 pola que se fai pública a modificación da relación de postos de traballo do Consello de Contas de Galicia, acordada polo Pleno en sesión do día 20 de xullo de 2012.
Consello de Contas de Galicia — III. Outras disposicións — 03/08/2012

A aprobación da modificación da relación de postos de traballo do Consello de Contas de Galicia xustifícase polas necesidades organizativas e funcionais da institución.
En consecuencia, unha vez consultadas as organizacións sindicais presentes na Mesa Xeral de Negociación, o Pleno do Consello de Contas de Galicia, na súa reunión do 20 de xullo de 2012, de conformidade co disposto no artigo 8.j) do Regulamento de réxime interior do Consello de Contas, en relación co artigo 27 do texto refundido da Lei da función pública de Galicia, aprobada polo Decreto lexislativo1/2008, do 13 de marzo, adoptou o seguinte
Primeiro. Suprimir o posto de traballo nº 001, asesor, da RPT do persoal eventual do Consello de Contas de Galicia.
Segundo. Crear un novo posto de traballo na RPT do persoal funcionario, coa seguinte descrición:
Terceiro. Adaptar a numeración dos postos de traballo na RPT de funcionarios segundo o resultado desta modificación.
Santiago de Compostela, 23 de xullo de 2012
CORRECCIÓN de erros. Resolución do 3 de xullo de 2012, da Secretaría Xeral da Igualdade, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria para o ano 2012 (SI437A).
Consellería de Presidencia, Administracións Públicas e Xustiza — III. Outras disposicións — 03/08/2012

Advertido erro na Resolución do 3 de xullo de 2012, da Secretaría Xeral da Igualdade, pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria para o ano 2012 (SI437A), procede realizar a seguinte corrección:
Na páxina 27059, o número 1.2.d) do artigo 11, Criterios de avaliación, onde di: «d) Achega de fondos propios para o mantemento e/ou funcionamento da entidade. Ata 15 puntos segundo a seguinte desagregación:», debe dicir: «d) Achega de fondos propios para a realización do programa. Ata 15 puntos segundo a seguinte desagregación:».
ORDE do 31 de xullo de 2012 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio 2012, convocadas pola Orde do 30 de decembro de 2011.
Consellería de Traballo e Benestar — III. Outras disposicións — 10/08/2012

A Orde do 30 de decembro de 2011 (DOG nº 6, do 10 de xaneiro de 2012) establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á Comunidade Autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 30 de decembro de 2011, coa finalidade de facer chegar estas ao maior número de beneficiarios posibles.
Por todo o exposto, e no uso das facultades que me foron concedidas,
Artigo único
Primeiro. Amplíase o importe total das axudas que se van conceder ao abeiro da Orde do 30 de decembro de 2011, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2012:
Segundo. Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 31 de xullo de 2012
ORDE do 23 de xullo de 2012 pola que se extingue a autorización do centro privado Litocentro, do concello de Ourense, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 10/08/2012

A titular do centro privado Litocentro, do concello de Ourense, solicita a extinción da autorización por cesamento de actividades.
O expediente tramtítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos,
Primeiro. Extinguir, de conformidade co artigo 17.1 do Decreto 133/1995, por cesamento nas súas actividades docentes, por instancia da titular do centro, a autorización do centro privado que se sinala a continuación:
Segundo. A presente extinción da autorización dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de xullo de 2012
ORDE do 31 de xullo de 2012 pola que se fixa o importe do crédito dispoñible na convocatoria de 2012 para a concesión de axudas para proxectos ao abeiro dos plans estratéxicos zonais aprobados pola Consellería do Medio Rural e do Mar aos grupos de acción costeira, convocadas pola Orde do 16 de marzo de 2011 pola que se establecen as bases e se regula o procedemento da súa concesión (con financiamento do Fondo Europeo de Pesca).
Consellería do Medio Rural e do Mar — III. Outras disposicións — 13/08/2012

A Orde do 16 de marzo de 2011 (DOG nº 57, do 22 de marzo) establece as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Medio Rural e do Mar aos grupos de acción costeira (con financiamento do Fondo Europeo de Pesca).
O artigo 10 da citada orde establece que a presentación das solicitudes mantense aberta ata o 31 de marzo de 2013, e nel establécense os períodos anuais de resolución.
O artigo 9 da citada orde establece que as axudas se concederán con cargo ás aplicacións orzamentarias que en cada un dos anos de vixencia do actual programa operativo FEP 2007-2013 sinale a correspondente Lei de orzamentos xerais da comunidade autónoma.
En cada anualidade sucesiva ata 2013 fixarase mediante unha orde complementaria o crédito plurianual existente con esta finalidade. Os créditos de cada ano poderán ser incrementados, se é o caso, coas incorporacións dos remanentes de exercicios anteriores que legalmente correspondan.
Aprobados os orzamentos da Comunidade Autónoma de Galicia para 2012 pola Lei 11/2011, do 26 de decembro, cómpre xa facer pública a contía do crédito orzamentario destinado a facer fronte ás ditas axudas.
Para tal obxecto, esta consellería
Artigo 1. Crédito orzamentario de 2012
O crédito orzamentario para as solicitudes de axuda tramitadas durante o exercicio do ano 2012 e a plurianualidade asociada ás axudas que poidan concederse neste alcanza o importe de sete millóns dous mil oitocentos catorce euros con setenta e sete céntimos (7.002.814,77 euros), repartidos nas seguintes anualidades e partidas orzamentarias:
As axudas financiaranse con cargo ao Fondo Europeo da Pesca (69 %), a fondos da Administración xeral do Estado e a fondos da Comunidade Autónoma de Galicia.
Artigo 2. Ampliación do crédito
A contía establecida no artigo anterior para a anualidade 2012 poderá ser incrementada na cantidade resultante das incorporacións de créditos remanentes doutros exercicios.
Artigo 3. Concesión das axudas
A concesión de axudas quedará limitada, en todo caso, ás dispoñibilidades orzamentarias.
Santiago de Compostela, 31 de xullo de 2012
DECRETO 164/2012, do 26 de xullo, polo que se nomean os vogais do Consello Reitor da Escola Galega de Administración Pública, expertos no eido da Administración pública.
Consellería de Presidencia, Administracións Públicas e Xustiza — II. Autoridades e persoal — 07/08/2012

O artigo 7 da Lei 4/1987, do 27 de maio, de creación da Escola Galega de Administración Pública, modificado pola Lei 10/1989, do 10 de xullo, establece no punto 3.c) que formarán parte, como vogais do Consello Reitor, cinco expertos no eido de Administración pública.
De acordo co anterior, mediante o Decreto 225/2007, do 29 de novembro, e o Decreto 153/2011, do 14 de xuño, efectuouse a designación, como vogais do Consello Reitor da EGAP, de cinco expertos no eido de Administración pública.
Finalizado o seu mandato como membros do Consello Reitor, segundo o disposto no artigo 7 da Lei 4/1987, procede agora efectuar a designación por un novo período de cinco expertos no eido de Administración pública como vogais do Consello Reitor da EGAP.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e seis de xullo de dous mil doce,
Artigo único
Nomear como vogais do Consello Reitor da Escola Galega de Administración Publica, na súa calidade de expertos no eido da Administración pública a:
– José Luis Carro Fernández-Valmayor, catedrático de dereito administrativo da Universidade de Santiago de Compostela.
– José Luis Meilán Gil, catedrático emérito de dereito administrativo da Universidade da Coruña.
– Antonio Piña Alonso, maxistrado decano dos xulgados de Ourense.
– Roberto Blanco Valdés, catedrático de dereito constitucional da Universidade de Santiago de Compostela.
– Ángel Gómez-Iglesias Casal, catedrático de dereito romano da Universidade de Santiago de Compostela.
Agradecer a Amelia Valcárcel Bernaldo de Quirós, conselleira electiva do Consello de Estado e catedrática de filosofía moral na Universidade Nacional de Educación a Distancia, e a Álvaro Rodríguez Bereijo, catedrático de dereito financeiro e tributario da Universidade Autónoma de Madrid, os servizos prestados.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e seis de xullo de dous mil doce
ORDE do 18 de xullo de 2012 pola que se modifica a autorización do centro privado Agarimo do concello de Arteixo.
Consellería de Cultura, Educación e Ordenación Universitaria — III. Outras disposicións — 07/08/2012

A representante da titularidade do centro privado Agarimo, do concello de Arteixo (A Coruña), solicita a autorización para impartir o programa de cualificación profesional inicial (PCPI) de Carpintería e o PCPI de Xardinería e viveiros.
A Xefatura Territorial da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o programa de cualificación profesional inicial (PCPI) de Carpintería e o PCPI de Xardinería e viveiros, no centro privado que se sinala:
Denominación: CPR Agarimo.
Código do centro: 15020431.
Domicilio: rúa Padre Villa, 30. Laxobre.
Localidade: Arteixo.
Concello: Arteixo.
Provincia: A Coruña.
Titular: Asociación Agarimo.
Composición resultante:
• Educación especial: 5 unidades (psíquicos).
• PCPI Albanelería (15 alumnos/as).
• PCPI Carpintería (15 alumnos/as).
• PCPI Servizos administrativos (15 alumnos/as).
• PCPI Servizos de restauración (15 alumnos/as).
• PCPI Xardinería e viveiros (15 alumnos/as).
• Educación básica para as persoas adultas:
– Ensinanzas básicas iniciais: nivel I e II.
– Educación secundaria para persoas adultas: nivel I e II.
Segundo. Antes da posta en funcionamento das ensinanzas que se autorizan a Xefatura Territorial da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de xullo de 2012
ORDE do 12 de xullo de 2012 pola que se resolve a concesión de subvencións ás agrupacións de voluntarios de Protección Civil.
Consellería de Presidencia, Administracións Públicas e Xustiza — III. Outras disposicións — 07/08/2012

Por Orde do 30 de decembro de 2011 (DOG nº 8, do 12 de xaneiro de 2012), a Consellería de Presidencia, Administracións Públicas e Xustiza estableceu as bases reguladoras para a concesión, en réxime de concorrencia competitiva, de subvencións ás agrupacións de voluntarios de Protección Civil, modificada mediante Orde do 2 de xullo de 2012 (DOG nº 131, do 10 de xullo).
Vista a proposta de resolución da comisión avaliadora, en aplicación do artigo 6.3 da referida orde,
Primeiro. Conceder con cargo á aplicación 2012.05.05.212A.481.0 dos orzamentos xerais da Comunidade Autónoma de Galicia para o ano 2012 as subvencións que se detallan no anexo.
Segundo. Notificarlle o contido desta resolución ás agrupacións beneficiarias, especificando as condicións particulares que deberán cumprir.
Terceiro. Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 12 de xullo de 2012
RESOLUCIÓN do 17 de febreiro de 2012 pola que se nomea a Juan Manuel Díaz Villoslada como xerente desta universidade.
Universidade da Coruña — II. Autoridades e persoal — 21/03/2012

Xosé Luís Armesto Barbeito, reitor da Universidade da Coruña, que actúa de conformidade co establecido no artigo 23 da Lei orgánica 6/2001, do 21 de decembro, de universidades, e no artigo 36.1 dos estatutos desta universidade, aprobados polo Decreto da Xunta de Galicia 101/2004, do 13 de maio (DOG do 26 de maio), modificados polo Decreto 194/2007, do 11 de outubro (DOG do 17 de outubro), tras o informe favorable do Consello Social da Universidade da Coruña do 16 de febreiro de 2012,
Nomear a Juan Manuel Díaz Villoslada como xerente da Universidade da Coruña, con efectos económicos e administrativos do día 17 de febreiro de 2012.
A Coruña, 17 de febreiro de 2012.
ORDE do 7 de marzo de 2012, que modifica a Orde do 7 de febreiro de 2008, pola que se fai pública a composición do Consello Social da Universidade da Coruña.
Consellería de Cultura, Educación e Ordenación Universitaria — II. Autoridades e persoal — 15/03/2012

Pola Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidade da Coruña.
O artigo 7.2 da Lei 1/2003, do 9 de maio, dos consellos sociais do sistema universitario de Galicia, establece que serán membros natos do Consello Social, o reitor, o secretario xeral e o xerente da universidade. Así mesmo, serán membros do Consello Social, entre outros un profesor elixido polo Consello de Goberno da universidade de entre os seus membros na forma que determinen os seus estatutos.
O parágrafo 5 deste mesmo artigo establece que a condición de membro do Consello Social se adquirirá unha vez cumpridos os requisitos de designación, nomeamento e publicación no
Diario Oficial de Galicia
.
O artigo 10.1.a) da citada Lei 1/2003, establece que os membros do Consello Social que cesen por expiración do seu mandato, continuarán nas súas funcións ata a toma de posesión dos novos membros.
Con data do 24 de febreiro de 2012 o presidente do Consello Social da Universidade da Coruña comunica os nomeamentos como membros natos do Pleno do Consello Social da Universidade da Coruña a Xosé Luís Armesto Barbeito, reitor da dita universidade, a Carlos Amoedo Souto como secretario xeral desta universidade, a Juan Manuel Díaz Villoslada, xerente da dita universidade e o nomeamento como membro do Consello Social a Ricardo Cao Abad en representación do profesorado en substitución de Luís Barral Losada.
De acordo co estipulado no artigo 12 da Lei 1/2003, achéganse declaracións de incompatibilidade de todos os membros citados.
O artigo 7.4 da citada Lei 1/2003, do 9 de maio, establece que os acordos de designación de membros do Consello Social lle serán comunicados ao conselleiro competente en materia universitaria, quen procederá ao seu nomeamento mediante orde da súa consellería.
Por todo iso,
Artigo 1.
Facer público o nomeamento de Xosé Luís Armesto Barbeito, reitor da Universidade da Coruña, como membro nato do Consello Social desta universidade.
Artigo 2.
Facer público o nomeamento de Carlos Amoedo Souto, secretario xeral da Universidade da Coruña, como membro nato do Consello Social desta universidade.
Artigo 3.
Facer público o nomeamento de Juan Manuel Díaz Villoslada, xerente da Universidade da Coruña, como membro nato do Consello Social desta universidade.
Artigo 4.
Facer público o nomeamento de Ricardo Cao Abad, en representación do Consello de Goberno da universidade, como membro do Consello Social desta universidade.
Disposición derrogatoria.
Queda derrogada, no que se opoña á presente disposición, a Orde do 27 de maio de 2010, pola que se modifica a Orde do 7 de febreiro de 2008, pola que se fai pública a composición do Consello Social da Universidade da Coruña.
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 7 de marzo de 2012.
ORDE do 29 de febreiro de 2012 pola que se fixa o prezo de venda ao público dunha publicación editada por esta consellería.
Consellería do Medio Rural e do Mar — III. Outras disposicións — 08/03/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandado e despois de emitido informe favorable da Consellería de Facenda, esta consellería
Artigo único.
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 29 de febreiro de 2012.
RESOLUCIÓN do 23 de febreiro de 2012, da Secretaría Xeral Técnica da Consellería do Medio Rural e do Mar, pola que se dá publicidade aos convenios de colaboración subscritos pola extinta Consellería do Mar no terceiro cuadrimestre do ano 2011.
Consellería do Medio Rural e do Mar — III. Outras disposicións — 08/03/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no terceiro cuadrimestre do ano 2011 pola extinta Consellería do Mar, que se incorpora como anexo a esta resolución.
Santiago de Compostela, 23 de febreiro de 2012.
RESOLUCIÓN do 22 de febreiro de 2012, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 7/2011, do 27 de outubro, do turismo de Galicia.
Consellería de Presidencia, Administracións Públicas e Xustiza — III. Outras disposicións — 08/03/2012

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 22 de febreiro de 2012.
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión do día 2 de febreiro de 2012 adoptou o seguinte acordo:
1.º Iniciar negociacións para resolver as discrepancias suscitadas en relación cos artigos 35, letra m); 41.3; 45; 86, e 90.3 da Lei 7/2011, do 27 de outubro, do turismo de Galicia.
2.º Designar un grupo de traballo para propoñerlle á Comisión Bilateral de Cooperación a solución que proceda.
3.º Comunicar este acordo ao Tribunal Constitucional, por calquera dos órganos mencionados no artigo 33.2 da Lei orgánica do Tribunal Constitucional, para os efectos que no propio precepto se recollen, así como inserir este acordo no
Boletín Oficial del Estado
e no
Diario Oficial de Galicia
.
Madrid, 2 de febreiro de 2012. Cristóbal Montoro Romero, ministro de Facenda e Administracións Públicas. Alfonso Rueda Valenzuela, conselleiro de Presidencia, Administracións Públicas e Xustiza.
RESOLUCIÓN do 27 de febreiro de 2012 pola que se establece a data, a hora e o lugar para a realización do sorteo público para determinar a orde de nomeamento de auditores, previsto no Regulamento de fundacións de interese galego.
Consellería de Presidencia, Administracións Públicas e Xustiza — III. Outras disposicións — 08/03/2012

O artigo 40 do Regulamento de fundacións de interese galego, aprobado polo Decreto 14/2009, do 21 de xaneiro, establece que o responsable do Rexistro de Fundacións de Interese Galego publicará no
Diario Oficial de Galicia
o día e a hora do sorteo público para determinar a orde de nomeamentos de auditores, de entre os que figuren na lista de auditores inscritos no Rexistro Oficial de Auditores de Contas que conste na sede electrónica do Instituto de Contabilidade e Auditoría de Contas, para cada unha das circunscricións do territorio da Comunidade Autónoma de Galicia.
O resultado deste sorteo determinará a orde de nomeamento de auditores, por instancia dos protectorados de fundacións de interese galego, ou dos membros do padroado, e publicarase no
Diario Oficial de Galicia
.
De conformidade co exposto,
Realizar o sorteo referido no parágrafo primeiro en acto público o día 16 de marzo de 2012 ás 10.30 horas no salón de actos número 2 da Consellería de Presidencia, Administracións Públicas e Xustiza, edificio administrativo San Caetano, Santiago de Compostela.
Santiago de Compostela, 27 de febreiro de 2012.
RESOLUCIÓN do 20 de febreiro de 2012 pola que se ordena a publicación do Acordo do Consello de Goberno da Universidade da Coruña, do 15 de novembro de 2011, polo que se aproba a modificación da relación de postos de traballo.
Universidade da Coruña — III. Outras disposicións — 06/03/2012

Esta modificación da relación de postos de traballo da Universidade da Coruña xustifícase pola fusión do Departamento de Construcións Navais e o Departamento de Enxeñaría Naval e Oceánica, con efectos do 1 de outubro de 2011, e a amortización da praza de secretario administrativo de departamento (DOG do 16 de febreiro de 2012).
En consecuencia, o Consello de Goberno da Universidade da Coruña, na súa reunión do día 16 de novembro de 2011, adoptou o acordo de aprobar a modificación da relación de postos de traballo da Universidade da Coruña nos termos que se sinalan no anexo, acordo que recibiu informe favorable do Pleno do Consello Social da Universidade da Coruña na sesión do 29 de novembro de 2011.
Visto este acordo, esta reitoría, no uso das atribucións conferidas no artigo 36 dos estatutos desta universidade, aprobados polo Decreto 101/2004, do 13 de maio (DOG do 26 de maio), resolve que se publique no
Diario Oficial de Galicia
a modificación da relación de postos de traballo desta universidade que se relaciona no anexo que se xunta.
A Coruña, 20 de febreiro de 2012.